b'\n_START_ARTICLE_\nBell OH-58 Kiowa\n_START_PARAGRAPH_\nBell OH-58 Kiowa este o familie de elicoptere militare cu un singur motor \xc8\x99i un singur rotor, folosit\xc4\x83 pentru observare, transport \xc8\x99i suport apropiat. Bell Helicopter a produs modelul OH-58 pentru Armata Statelor Unite pe baza elicopterului 206A JetRanger. OH-58 a fost folosit continuu de armata american\xc4\x83 din 1969._NEWLINE_Cel mai recent model, OH-58D Kiowa Warrior, este \xc3\xaen primul r\xc3\xa2nd operat ca un elicopter \xc3\xaenarmat de recunoa\xc8\x99tere, ce vine \xc3\xaen sprijinul trupelor terestre. OH-58 a fost exportat \xc3\xaen Austria, Canada, Croa\xc8\x9bia, Republica Dominican\xc4\x83, Taiwan, \xc8\x99i Arabia Saudit\xc4\x83. Acesta a fost, de asemenea, produs sub licen\xc8\x9b\xc4\x83 \xc3\xaen Australia.\n_START_SECTION_\nDezvoltarea\n_START_PARAGRAPH_\nPe 14 octombrie 1960, Marina Statelor Unite a cerut, \xc3\xaen numele Armatei SUA, propuneri pentru un elicopter u\xc8\x99or de observare (LOH) de la 25 de produc\xc4\x83tori de elicoptere. Bell Helicopter a intrat \xc3\xaen competi\xc8\x9bie al\xc4\x83turi de al\xc8\x9bi12 produc\xc4\x83tori, inclusiv Hiller Aircraft \xc8\x99i Hughes Tool Co., Divizia de Aeronave. Bell a prezentat designul D-250, care va purta denumirea YHO-4. Pe 19 mai 1961, Bell \xc8\x99i Hiller a fost desemna\xc8\x9bi c\xc3\xa2\xc8\x99tig\xc4\x83torii concursului de design.\n_START_SECTION_\nElicopter u\xc8\x99or de observare\n_START_PARAGRAPH_\nBell a dezvoltat designul D-250 \xc3\xaen Modelul 206, redenumit YOH-4A \xc3\xaen 1962 \xc8\x99i a produs cinci aeronave prototip pentru testarea de c\xc4\x83tre armat\xc4\x83. Primul prototip a zburat pe data de 8 decembrie 1962. YOH-4A a fost de asemenea cunoscut ca R\xc4\x83\xc8\x9bu\xc8\x99ca cea Ur\xc3\xa2t\xc4\x83, prin compara\xc8\x9bie cu celelalte aeronave din competi\xc8\x9bie. \xc3\x8en urma unei selec\xc8\x9biei, modelul Hughes OH-6 Cayuse a fost selectat \xc3\xaen mai 1965._NEWLINE_C\xc3\xa2nd YOH-4A a fost respins de Armat\xc4\x83, Bell a trebui s\xc4\x83 rezolve problema market\xc4\x83rii aeronavei. \xc3\x8en plus fa\xc8\x9b\xc4\x83 de problema de imagine, elicopterul nu avea spa\xc8\x9biu pentru marf\xc4\x83, iar cele 3 locuri de pe bancheta din spate erau \xc3\xaenghesuite. Solu\xc8\x9bia a fost un fuselaj reproiectat pentru a fi mai elegant \xc8\x99i estetic, oferind \xc3\xaen acela\xc8\x99i timp \xc8\x99i 0,45 m\xc2\xb3 de spa\xc8\x9biu de marf\xc4\x83. Noul elicopter a fost desemnat ca Modelul 206A, iar pre\xc8\x99edintele Bell Edwin J. Ducayet l-a numit JetRanger, \xc3\xaencerc\xc3\xa2nd s\xc4\x83 arate asem\xc4\x83narea cu Modelul 47J Ranger.'